แนวโน้มดัชนีเช้าอ่อนตัวเล็กน้อยตามตปท.
นักวิเคราะห์ประเมินดัชนีเช้าวันนี้โอกาสอ่อนตัวลงแต่ไม่มาก ขณะที่ตลาดต่างประเทศส่วนใหญ่ปรับลงจากเรื่องกรีซที่ยังกังวลหลังเลือกตั้ง
9 พ.ค. 2555

นักวิเคราะห์ประเมินดัชนีเช้าวันนี้โอกาสอ่อนตัวลงแต่ไม่มาก ขณะที่ตลาดต่างประเทศส่วนใหญ่ปรับลงจากเรื่องกรีซที่ยังกังวลหลังเลือกตั้ง          นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี (ประเทศไทย) กล่าวว่า ตลาดหุ้นมีโอกาสอ่อนตัวแต่ไม่มาก ซึ่งตลาดหุ้นไทยน่าจะแข็งแรงกว่าทั้งตลาดหุ้นภูมิภาคและยุโรป แต่ sentiment จะถูกรบกวนจากประเด็นเรื่องกรีซเข้ามาในช่วงสั้น แต่ตัวหนุนตลาดหุ้นไทยที่สำคัญยังคงให้น้ำหนักไปยังเรื่องผลประกอบการไตรมาส 1 ที่เชื่อว่ายังเป็นภาพที่ยังแข็งแกร่ง และแนวโน้มช่วงที่เหลือของปีนี้ไตรมาส 2-3 ยังเชื่อว่ายังเป็นภาพแข็งแรงกว่าไตรมาส 1 จึงคิดว่าดัชนีในภาพยาวกว่านี้น่าจะขึ้นไปทดสอบ 1,250 จุดได้ต่อไป
ขณะที่ตลาดต่างประเทศวันนี้เป็นลบยังคงประเด็นเรื่องกรีซที่เป็นกังวล หลังเลือกตั้งแล้วกรีซอาจจะดำเนินนโยบายที่แตกต่างจากคนก่อน          ทั้งนี้ วันนี้จะมีหุ้นน้องใหม่ บมจ.ศรีวิชัยเวชวิวัฒน์ (VIH) เข้าเทรดวันแรกในตลาดหลักทรัพย์ เอ็ม เอ ไอ ในราคาไอพีโอหุ้นละ 1.25 บาท